钦定古今图书集成/明伦汇编/氏族典/第040卷 > 《凌迪知万姓统谱》 > 庞蕴
## 钦定古今图书集成/明伦汇编/氏族典/第040卷 > 《凌迪知万姓统谱》 > 庞蕴

按《尚友录》：蕴字道元，衡阳人。来家襄阳，洁身修行。临
终，招刺史于𬱖谓曰：“但愿空诸所有，慎勿实诸所无。”
言讫，奄然而化，世号为庞居士。尝谒江西马祖，问：“不
与万物为侣者是甚么人？”祖曰：“待汝吸尽西江水，却
向汝道。”居士大悟。女灵照，先居士七日日中而逝。其
男斸畬，母往告曰：“老汉与灵照去也。”男按锄笑曰：“嗄
亦立而化。”母曰：“汝更愚痴。”既而焚化毕，别乡闾，归隐
鹿门山，不知其所终。